**ПОЗИВ ЗА ПОДНОШЕЊЕ ПОНУДA**

 На основу члана 31. и 32. Закона о јавним набавкама (,,Сл. гласник РС“, бр. 124/12, 14/2015 и 68/2015), Правилника о обавезним елементима конкурсне документације у поступцима јавних набавки и начину доказивања испуњености услова („Сл. гласник РС“, број 86/15) и Одлуке о покретању поступка јавне набавке број 1517/17-01, од 08.08.2017. године, позивају се понуђачи да поднесу писану понуду за доделу и закључење уговора о јавној набавци добара.

|  |  |
| --- | --- |
| **Назив наручиоца:** | Основна школа „Карађорђе“ |
| **Адреса наручиоца:** | Карађорђева број 102, 34210 Рача |
| **Интернет страница наручиоца:** | оskaradjordjeraca.edu.rs |
| **Е-mail адреса наручиоца:** | oskarraca@gmail.com |
| **Врста наручиоца:** | Просвета |
| **Врста поступка јавне набавке:** | Отворени поступак. |
| **Врста предмета:** | Набавка добар |

|  |  |
| --- | --- |
| **Предмет набавке:**  | Набавка новог минибуса за превоз деце. |
| **Ознака предмета набавке:**  | 34121500-минибус  |

 **Конкурсну документацију понуђачи могу преузети на један од начина:**

* лично/непосредно у просторијама наручиоца у Рачи, ул. Карађорђева број 102, канцеларија секретаријата школе која се налази у приземљу анексног дела, сваким радним даном у времену од 10,00 – 14,00 часова, све до истека рока за достављање понуда,
* са сајта Портала за јавне набавке, интернет странице наручиоца оskaradjordjeraca.edu.rs, као и
* поштом или курирском службом, понуђачима који упуте захтев наручиоцу за достављање конкурсне документације на један од наведених начина. Документација ће у овом случају бити послата најкасније у року од 2 (два) дана од дана пријема захтева, на захтевани начин и то **о трошку понуђача**. Уколико се потенцијални понуђач одлучи за наведени начин преузимања конкурсне документације, неопходно је да на име трошкова штампања и достављања исте на адресу понуђача изврши уплату у износу од **1.000,00** динара на рачун наручиоца број **840-1255666-28**. Наручилац не сноси одговорност за рок трајања испоруке извршене путем поште и курирске службе.

Понуђачи који преузму конкурсну документацију на један од наведених начина и који донесу одлуку о активном учешћу у јавној набавци су у обавези да попуне, потпишу и овере **''Потврду о преузимању конкурсне документације''** и исту непосредно, путем поште или скенирану доставе на адресу наручиоца или на Е-mail адресу:borkopetrovic75@gmail.com.

Понуде морају бити припремљене и поднете у складу са позивом за подношење понуде и конкурсном документацијом.

Понуђач је дужан да испуњава све обавезне и додатне услове из конкурсне документације одређене у складу са чл. 75. и 76. Закона о јавним набавкама, што доказује на начин дефинисан конкурсном документацијом.

Понуђач је дужан да приликом подншења понуде достави тражене прилоге као и да попуни, потпише и овери обрасце који су дати у конкурсној документацији, јер ће се једино понуда која буде достављена са траженим прилозима и попуњеним, потписаним и овереним обрасцима узети у разматрање.

Понуђачи су дужни да понуду сачине према упутству наручиоца и да је у писаном облику доставе у запечаћеној коверти/кутији на адресу наручиоца: 34210 Рача, улица Карађорђева бр. 102, са назнаком ''Понуда за јавну набавку добара бр. 4/2017 - НЕ ОТВАРАТИ'', **најкасније до дана 25.09.2017. године**, **до** **10,00 часова**.

Коверат/кутија у којој се доставља понуда, на предњој страни мора имати заводни печат и број понуђача. Понуђач је дужан да на полеђини коверте/кутије назначи назив, адресу, телефон и име и презиме контакт особе понуђача, као и да ли понуђач наступа самостално, са подизвођачем или понуду подноси група понуђача, када је неопходно назначити назив, седиште за сваког члана и назначити ко је носилац посла - овлашћени члан групе.

Понуђач је у обавези да понуду, обрасце и доказе захтеване конкурсном документацијом **споји јемствеником, запечати** и упакује на начин да се не могу накнадно убацивати, одстрањивати или замењивати поједини листови, односно прилози као и да се приликом отварања понуде са сигурношћу може утврдити да се понуда први пут отвара.

Наручилац ће приликом пријема понуда на коверти/кутији обележити **''Време, евиндециони број и датум пријема понуде''** према редоследу приспећа. Свим понуђачима који понуду доставе непосредно, наручилац предаје **''Потврду о пријему понуде**''.

Понуде које буду стигле до наведеног рока сматраће се **''Благовременом понудом''** и узеће се у разматрање. **Неблаговремене понуде** се неће отварати и по окончању поступка отварања ће бити враћене понуђачу уз повратницу, са назнаком да је иста поднета неблаговремено.

**Напомена:** Уколико понуђач подноси понуду путем поште, без обзира да ли је послао понуду обичном, препорученом пошиљком или путем брзе поште, **релевантна је једино чињеница када је наручилац понуду примио**, односно да ли је наручилац примио понуду пре истека рока за подношење понуда (у којој ситуацији ће понуда бити благовремена), **те није релевантан моменат када је понуђач послао понуду**.

Јавно отварање понуда ће се обавити **одмах након истека рока за достављање понуда,** **тј. дана 25.09.2017. године, у** **10,15** **часова,** у просторијама наручиоца у Рачи, ул. Карађорђева бр. 102, канцеларија секретаријата школе, која се налази у приземљу анексног дела школе.

Отварању понуда може присуствовати свако заинтересовано лице, а у поступку отварања понуда могу активно учествовати само овлашћени представници понуђача који су дужни да **пре почетка отварања понуда** комисији за јавну набавку поднесу овлашћење за активно учешће у поступку отварања понуда.

Критеријум за оцену понуда је: **најнижа понуђена цена.**

Одлука о додели уговора ће бити донета у року од највише 15 (петнест) дана, рачунајући од дана јавног отварања понуда.

Особа за контакт је Борко Петровић, телефони: 034/751-468 и 069/808-4221, e-mail адреса: borkopetrovic75@gmail.com, сваког радног дана од 10,00 до 14,00 часова.

**КОМИСИЈА**

**ЗА СПРОВОЂЕЊЕ ПОСТУПКА ЈАВНЕ НАБАВКЕ**